**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2017. június 14-i ülésére)

## TÁRGY: KISKŐRÖS, DEÁK FERENC UTCA 21. SZÁM ALATTI INGATLAN INGYENES HASZNÁLATBA ADÁSA

Kiskőrös Város Képviselő-testülete a 17/2015. számú határozatával a Kiskőrösi Petőfi Birkózó Klub Egyesület részére ingyenes használatot biztosított sport célra, 5 éves időtartamra az önkormányzati tulajdonú Kiskőrös belterületi Kiskőrös belterület 3740. hrsz alatti kivett általános iskola rendeltetésű, természetben 6200 Kiskőrös, Deák F. u. 21. szám alatti összesen 1309 m2 alapterületű ingatlanban.

A Kiskőrösi Petőfi Birkózó Klub Egyesület eredményesen pályázott a Nemzeti Fejlesztési Minisztérium sportág sportlétesítmény-fejlesztési támogatás keretében kiírt pályázatra, melynek keretében az Egyesület 6.975.500,-Ft összegű támogatást nyert. Ezen összeget Kiskőrös Város Önkormányzata további 5.954.085,-Ft összeggel kiegészítette.

Fent nevesített ingatlanban a Kiskőrösi Petőfi Birkózó Klub Egyesületen kívül a Kiskőrösi Judo Egyesület és a Rendészeti Kiképzők Szövetsége is működik. Az ingatlant ezen egyesületek már évek óta használják felnőtt és gyermek küzdősport edzések megtartására. A sportszervezetekkel az ingatlan használatára vonatkozóan szerződés nem jött létre, melynek részletes szabályait jelen határozat-tervezet mellékleteit képező haszonkölcsön szerződések tartalmazzák.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja alapján helyi közügyek, valamint a helyben biztosítható közfeladatok körében ellátandó helyi önkormányzati feladat a sport, ifjúsági ügyek.

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Nvtv. 11.§ (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27.§ (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a Kiskőrös belterületi 3740. hrsz-on nyilvántartott, természetben 6200 Kiskőrös, Deák F. utca 21. szám alatti, 1309 m2 alapterületű ingatlant ingyenes használatba adja meghatározott, 15 éves időtartamra, 2017. június 15. napjától 2032. június 14. napjáig a Kiskőrösi Petőfi Birkózó Klub Egyesület, a Kiskőrösi Judo Egyesület és a Rendészeti Kiképzők Szövetsége részére, sport tevékenység eredményes ellátása érdekében.

**Kiskőrös, 2017. június 6.**   **Domonyi László sk.**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös belterületi 3740. hrsz-on nyilvántartott, természetben 6200 Kiskőrös, Deák F. utca 21. szám alatti, 1309 m2 alapterületű ingatlant ingyenes használatba adja 15 éves időtartamra, 2017. június 15. napjától 2032. június 14. napjáig a Kiskőrösi Petőfi Birkózó Klub Egyesület részére sport tevékenység ellátásának céljára,
2. egyetért azzal, hogy az önkormányzati tulajdonú, Kiskőrös belterületi 3740. hrsz-on nyilvántartott, természetben 6200 Kiskőrös, Deák F. utca 21. szám alatti, 1309 m2 alapterületű ingatlant ingyenes használatba adja 15 éves időtartamra, 2017. június 15. napjától 2032. június 14. napjáig a Kiskőrösi Judo Egyesület részére sport tevékenység ellátásának céljára,
3. egyetért azzal, hogy az önkormányzati tulajdonú, Kiskőrös belterületi 3740. hrsz-on nyilvántartott, természetben 6200 Kiskőrös, Deák F. utca 21. szám alatti, 1309 m2 alapterületű ingatlant ingyenes használatba adja 15 éves időtartamra, 2017. június 15. napjától 2032. június 14. napjáig a Rendészeti Kiképzők Szövetsége részére sport tevékenység ellátásának céljára,
4. felhatalmazza a polgármestert a határozat-tervezet mellékletét képező haszonkölcsön-szerződések megkötésére.

**Felelős:** polgármester

**Határidő:** értelemszerűen